b'\n_START_ARTICLE_\nJantar\n_START_PARAGRAPH_\nJantar je fosilizirana smola. Smola iz dreves se na zraku strdi in s\xc4\x8dasoma fosilizira, nemalokrat pa se v smolo prilepi tudi mr\xc4\x8des ali druga \xc5\xbeivalca. Starost jantarja je lahko do 260 milijonov let. Taki ko\xc5\xa1\xc4\x8dki jantarja so danes izredno dragoceni in cenjeni.\n_START_SECTION_\nPonaredki\n_START_PARAGRAPH_\nJantar pogosto ponarejajo iz umetnih mas, v\xc4\x8dasih pa le\xc2\xa0\xc2\xbbizbolj\xc5\xa1ajo\xc2\xab\xc2\xa0pravega - ker je najbolj cenjen prozoren jantar, z razli\xc4\x8dnimi postopki neprozornega\xc2\xa0\xc2\xbbzbistrijo\xc2\xab. V ta namen ga\xc2\xa0\xc2\xbbkuhajo\xc2\xab, pri \xc4\x8demer odstranijo plinaste in teko\xc4\x8dinske vklju\xc4\x8dke.\xc2\xa0\xc2\xbbKuhan\xc2\xab\xc2\xa0jantar spoznamo po zna\xc4\x8dilnih okroglih tankih plo\xc5\xa1\xc4\x8datih napetostnih vklju\xc4\x8dkih, ki jih pogosto vidimo s prostim o\xc4\x8desom._NEWLINE_Jantar,\xc2\xa0\xc2\xbbnarejen\xc2\xab\xc2\xa0iz umetne mase, spoznamo tako, da se ga dotaknemo z raz\xc5\xbearjeno iglo. Ponaredek zasmrdi po plastiki, jantar pa po kadilu. V nasi\xc4\x8deni raztopini soli jantar plava, ponaredki pa potonejo.\n_START_SECTION_\nTradicionalna uporaba\n_START_PARAGRAPH_\nKot zdravilni kamen in amulet ga uporabljajo \xc5\xbee vsaj 7000 let. Simbolizira sonce in duhovno povezanost. Psevdo - Dionizij Areopagit je menil, da vsebuje jantar kvalitete zlata in srebra. V preteklosti so ga veliko uporabljali za laj\xc5\xa1anje glavobolov, bolezni grla, u\xc5\xa1es in o\xc4\x8di. Vonj za\xc5\xbeganega jantarja naj bi prina\xc5\xa1al mo\xc4\x8d jasnovidnosti.'